Guerra ítalo-turca

La guerra ítalo-turca o guerra turco-italiana (en turcu Trablusgarp Savaşı, "guerra de Tripolitania", n'italianu Guerra di Libia) foi un enfrentamientu ente'l reinu d'Italia y l'Imperiu otomanu. Entamó'l 29 de setiembre de 1911, y finó'l 18 d'ochobre de 1912. A resultes d'ella Italia consiguió facese col territoriu de la Tripolitania otomana. Les antigües subprovincies (sanyacaos) turques de Fezán, Cirenaica y Trípoli convirtiéronse nes colonias de Tripolitania Italiana y Cirenaica Italiana, que dempués foron xuníes pa formar la Libia Italiana.

Demientres la guerra l'exércitu italianu tamién ocupó les islles del Dodecanesu, nel mar Exéu. Italia aceutó devolveles al Imperiu otomanu poles cláusules del tratáu d'Ouchy de 1912. Por embargu, la vageudá del testu, combinada cola posterior marcha de los acontecimientos (españíu de la Primer Guerra de los Balcanes y de la Primer Guerra Mundial), permitió que siguieran siendo alministraes por Italia. Finalmente, Turquía renunciará a tolos sos derechos sobre les islles nel artículu 15 del tratáu de Lausana (1923)Testu del tratáu de Lausana (1923) na web The World War I Document Archive..
izquierda|miniaturadeimagen|238x238px|Dirixibles italianos bombardeando posiciones turcas en territoriu libiu.
La guerra ye considerada un precursor de la Primer Guerra Mundial. Los miembros de la Lliga balcánica, decatándose de lo fácil que fora pa los italianos derrotar a los otomanosRabaté, J-M., [Jean Michel], 1913: The cradle of modernism, p. 7. Wiley-Blackwell, 2008. ISBN 978-0-470-69147-2 y motivaos pol incipiente nacionalismu balcánicu, atacaron al Imperiu otomanu n'ochobre de 1912, faciendo españar la Primer Guerra de los Balcanes pocos díes primeru del fin de la guerra italo-turca.

Nesta guerra introduciéronse dellos avances militares; rescampla ente ellos l'usu d'aeroplanos en combate. El 23 d'ochobre de 1911 un pilotu italianu, el capitán Carlo Piazza, sobrevoló les llínies turques na que foi la primer misión de reconocimientu aéreu de la historiaMaksel, R. [Rebecca], The World’s First Warplane. Smithsonian Magazine, 21 d'ochobre de 2011., y el 1 de payares d'esi añu'l soteniente Giulio Gavotti llanzó por primer vez na historia bombes, dende un avión Etrich Taube, sobre tropes turques. Los turcos, pela so banda, foron los primeros n'abatir un avión con disparos de rifleJames D. Crabtree, J.D. [James D.]: On air defense, p. 9. Greenwood Publishing Group, 1994. . Otru avance destacáu foi l'establecimientu d'estaciones telegráfiques ensin cables dende bien ceo. Guglielmo Marconi, inventor de la telegrafía ensin cables, tuvo en Libia realizando esperimentos cola collaboración del Cuerpu d'Inxenieros del exércitu italianu.

Na guerra participaron oficiales que seríen lluéu figures polítiques importantes nos sos países, como Pietro Badoglio, que sedría primer ministru d'Italia, o Mustafa Kemal Atatürk, primer presidente de la moderna República de Turquía.

 Referencies 

 Enllaces esternos 

Categoría:Historia d'Europa
Categoría:Historia d'Italia
Categoría:Imperiu otomanu
Categoría:Guerres del sieglu XX
Categoría:Guerres d'Italia